
ประกาศองค์การบริหารส่วนตำบลตะแพน
เรื่อง   การยื่นแบบแสดงรายการและชำระภาษี  ประจำปี พ.ศ. ๒๕60
-----------------------------------
		ด้วยองค์การบริหารส่วนตำบลตะแพน  อำเภอศรีบรรพต  จังหวัดพัทลุง  กำหนดให้ผู้มีหน้าที่เสียภาษีบำรุงท้องที่   ภาษีป้าย   ภาษีโรงเรือนและที่ดิน   ยื่นแบบแสดงรายการและชำระภาษีประจำปี 
พ.ศ. ๒๕60   ดังต่อไปนี้
		๑.  ภาษีบำรุงท้องที่ 
			ให้เจ้าของที่ดิน   ซึ่งมีที่ดินอยู่ในเขตองค์การบริหารส่วนตำบลตะแพน และได้แจ้งสำรวจไว้แล้ว  ติดต่อชำระภาษีบำรุงท้องที่  ได้ตั้งแต่วันที่  1  มกราคม  -    ๓๐  เมษายน  ๒๕60    ในวันและเวลาราชการ   หากพ้นกำหนดจะต้องเสียเงินเพิ่มร้อยละ ๒๔ บาท / ปี  
		๒.  ภาษีโรงเรือนและที่ดิน 
			ให้เจ้าของทรัพย์สิน  ซึ่งมีทรัพย์สินเป็นสิ่งปลูกสร้าง  ที่ให้เช่า  ที่ไว้สินค้า  ที่ประกอบกิจการอื่น ๆ     ซึ่งตั้งอยู่ในเขตพื้นที่องค์การบริหารส่วนตำบลตะแพน        ดำเนินการยื่นแบบแสดงรายการ(แบบ  ภ.ร.ด.๒)     ต่อพนักงานเจ้าหน้าที่   พร้อมชำระภาษี    ระหว่างวันที่  ๑  มกราคม  -   ๒8 กุมภาพันธ์  ๒๕60   ในวันและเวลาราชการ  หากพ้นกำหนดจะต้องเสียเงินเพิ่มตามที่กฎหมายกำหนด
		๓.  ภาษีป้าย
			ให้เจ้าของป้าย  ซึ่งติดตั้งหรือแสดงป้ายเพื่อการค้า  ชื่อ  ยี่ห้อ  เครื่องหมายการค้า หรือโฆษณา  และป้ายดังกล่าวได้ติดตั้งหรือแสดงไว้ในเขตพื้นที่องค์การบริหารส่วนตำบลตะแพน   ดำเนินการยื่นแบบแสดงรายการ (แบบ ภ.ป.๑)     ต่อพนักงานเจ้าหน้าที่  พร้อมชำระภาษี  ระหว่างวันที่  ๑  มกราคม  -   ๓๑  มีนาคม   ๒๕60   ในวันและเวลาราชการ   หากพ้นกำหนดจะต้องเสียเงินเพิ่มตามที่กฎหมายกำหนด

		ให้ผู้มีหน้าที่เสียภาษีดังกล่าวข้างต้น  ติดต่อขอรับแบบแสดงรายการเพื่อชำระภาษี  พร้อมทั้งชำระภาษีได้ที่     ส่วนการคลัง     องค์การบริหารส่วนตำบลตะแพน       อำเภอศรีบรรพต     จังหวัดพัทลุง     หรือสอบถามรายละเอียดเพิ่มเติมทางโทรศัพท์หมายเลข  ๐-๗๔๖๗-๐๐๑๘  ได้ในวันและเวลาราชการ

		จึงประกาศให้ทราบโดยทั่วกัน

						 (นายสมโชค   เอกหิรัณยราษฎร์)
					       นายกองค์การบริหารส่วนตำบลตะแพน

ประกาศ องค์การบริหารส่วนตำบลตะแพน
เรื่อง  การยื่นแบบการชำระเงินค่าภาษีโรงเรือนและที่ดิน ภาษีป้าย และภาษีบำรุงท้องที่
 				     ประจำปี  พ.ศ. ๒๕60
....................................................

		ด้วย องค์การบริหารส่วนตำบล มีหน้าที่ในการจัดเก็บภาษีตามพระราชบัญญัติมาตรา ๗๔แห่งพระราชบัญญัติสภาตำบล และองค์การบริหารส่วนตำบล พ.ศ. ๒๕๓๗ ตามมาตรา ๑๙ แห่งพระราชบัญญัติภาษีโรงเรือนและที่ดิน พ.ศ. ๒๔๗๕ มาตรา ๑๒  แห่งพระราชบัญญัติภาษีป้าย  พ.ศ. ๒๕๑๐ และมาตรา ๓๕ แห่งพระราชบัญญัติภาษีบำรุงท้องที่ พ.ศ. ๒๕08   จึงขอให้เจ้าของทรัพย์สินหรือผู้ครอบครอง  ยื่นแบบและชำระภาษี  ดังต่อไปนี้	
ภาษีโรงเรือนและที่ดิน
เจ้าของทรัพย์สินยื่นแบบแสดงรายการเพื่อชำระภาษีโรงเรือนและที่ดิน  ให้ไปรับแบบแจ้งรายการเพื่อชำระภาษีโรงเรือนและที่ดิน (ภ.ร.ด. ๒)  และกรอกรายการทรัพย์สิน ได้ตั้งแต่วันที่  ๑  มกราคม พ.ศ. ๒๕60 ถึงวันที่  ๒๘  เดือน กุมภาพันธ์   พ.ศ. ๒๕60

[bookmark: _GoBack]		ภาษีป้าย
		เจ้าของป้ายหรือผู้ครอบครองป้าย ซึ่งมีหน้าที่จะต้องชำระภาษีป้ายให้ไปรับแบบพิมพ์แสดงภาษีป้าย (ภ.ป ๑) และกรอกรายละเอียดลงในแบบพิมพ์ ได้ตั้งแต่วันที่ ๑ มกราคม พ.ศ. ๒๕60 ถึงวันที่ ๓๑ เดือน มีนาคม  พ.ศ. ๒๕60

		ภาษีบำรุงท้องที่
		เจ้าของที่ดินซึ่งมีกรรมสิทธิ์ในที่ดินที่ตั้งอยู่ในเขตองค์การบริหารส่วนตำบลตะแพน  ให้มาชำระภาษีตั้งแต่วันที่ ๑ มกราคม พ.ศ. ๒๕60 ถึงวันที่ ๓๐  เดือน เมษายน  พ.ศ. ๒๕60
		
ในการดำเนินการติดต่อยื่นแบบเพื่อชำระภาษี  ตามกำหนดเวลาได้ที่งานจัดเก็บรายได้   
ส่วนกองคลัง ที่ทำการองค์การบริหารส่วนตำบลตะแพน  

          (นายสมโชค   เอกหิรัณยราษฎร์)
        นายกองค์การบริหารส่วนตำบลตะแพน

ยึดมั่นธรรมาภิบาล  บริการเพื่อประชาชน”

